**PANEVĖŽIO LOPŠELIO-DARŽELIO ,,GINTARĖLIS“ DIREKTORIAUS**

**2019 METŲ VEIKLOS ATASKAITA**

**2020-01-14**

**Panevėžys**

1. **MOKYKLOS VEIKLOS ATASKAITOS SANTRAUKA**

Lopšelio-darželio ,,Gintarėlis“ 2019 m. veikla buvo organizuojama atsižvelgiant į išsikeltus 2017–2019 metų strateginius tikslus, prioritetus ir numatytas priemones jų įgyvendinimui. Vykdant 2019 metų veiklos programą buvo siekiama įgyvendinti strateginį tikslą: Mokyklos aplinkos modernizavimas, valdymo ir savivaldos dermėje.

Siekta visomis pedagoginėmis išgalėmis plėtoti lopšelio-darželio edukacines aplinkas, informacines ir socialines funkcijas, orientuojantis į visos bendruomenės poreikius, įvairinant patirties sklaidą pagal turimas kompetencijas. Apjungtas lopšelio-darželio narių bendradarbiavimas, saugant kultūrinį ir dvasinį paveldą, ugdant pilietiškumą ir palaikant katalikiškąsias tradicijas. Plėtojamas lopšelio-darželio socialinis paslaugų tinklas bei įstaigos bendradarbiavimas su socialiniais partneriais.

2019 metais biudžeto lėšos paskirstytos tolygiai: būtiniausiai ugdymo programos materialinei bazei ir buities reikmėms gerinti. Iš tėvų surinktų bei Panevėžio miesto savivaldybės tarybos skirtų lėšų, kurtos edukacinės erdvės mokyklos teritorijoje, atliktas kosmetinis remontas lauko pavėsinėje, viršutinė teritorijos dalis užtverta tvora, atitinkanti HN reikalavimus, pakeistos lopšelinės grupės miegamojo grindys, salėje pakabintos apsauginės žaliuzės nuo tiesioginių saulės spindulių. Bendro naudojimo patalpoje įrengta rūbinė. Virtuvės patalpoje atliktas grindų remontas, pakeisti baldai. Sandėlio patalpoje atliktas kosmetinis remontas, pakeisto lentynos, įsigytas šaldiklis, elektroninės svarstyklės. Už ikimokyklinio krepšelio lėšas papildyta kompiuteriais, sporto inventorių salėje, stalais ir kėdutėmis grupėse. Atnaujintos lovytės ir dalis patalynės.

Vadovaujantis Lietuvos Respublikos sveikatos apsaugos ministro ,,Dėl Lietuvos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtintu 2016 m. sausio 26 d. įsakymu Nr. V-93, ,,Kiškučių“ ir ,,Paukštelių“ lopšelinio amžiaus, ,,Ežiukų“, ,,Saulutės“, ,,Katinėlių“ ikimokyklinio amžiaus ir ,,Meškučių“ priešmokyklinio amžiaus, grupės suformuotos leistinu vaikų skaičiumi. Per 2019 metus išliko stabilus vaikų skaičius. Ikimokyklinio (83 ugdytiniai) ir priešmokyklinio (18 ugdytinių), viso lopšelyje-darželyje – 101 vaikai.

Ugdytinių registracija vykdoma vadovaujantis Panevėžio miesto savivaldybės administracijos direktoriaus 2018-02-02 d. įsakymu Nr. A-84(4.1E) patvirtintu ikimokyklinio ugdymo mokyklų vaikų registracijos ir eilių sudarymo tvarkos aprašu su vėlesniais pakeitimais. Užtikrinau ikimokyklinio ir priešmokyklinio ugdymo paslaugų prieinamumą Panevėžio miesto savivaldybės gyventojams.

1. **MOKYKLOS VEIKLAI ĮTAKOS TURĖJUSIŲ VEIKSNIŲ APŽVALGA**

Įgyvendinant metų veiklos programą, lopšelis-darželis atsižvelgė į 2019 metais išsikeltus veiklos prioritetus. Visą lopšelio-darželio darbą neabejotinai įtakojo tiek išoriniai, tiek vidiniai veiksniai. Žvelgiant į teisinio reglamentavimo pokyčius, tenka pastebėti išryškėjusius privalumus ir trukumus.

Vienas iš išorinių privalumų, patvirtintas Lietuvos Respublikos sveikatos ir apsaugos ministro 2016 m. sausio 26 d. įsakymu Nr. V-93 ,,Dėl Lietuvos Respublikos higienos normos HN 75:2016 ,,Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, kuriuose nustatyti grupių formavimo standartai, tai suteikia grupių formavimo galimybių platesnį spektrą.

Vadovaujantis Švietimo ir mokslo ministro patvirtinta 2014-09-02 priešmokyklinio ugdymo bendrąją programa, kuri įsigaliojo nuo 2015 m. rugsėjo 1 d. ir Švietimo ir mokslo ministro 2016 m. liepos 22 d. įsakymu Nr. V- 674 patvirtintu Priešmokyklinio ugdymo organizavimo aprašu, programą įgyvendina priešmokyklinio ugdymo pedagogas. Dirbant grupėje dviem specialistams, ugdytiniams suteikiama kokybiška paslauga, gerinanti ugdytinių pasirengimą mokyklai.

Atnaujinta ir patvirtinta (lopšelio-darželio ,,Gintarėlis“ 2019-06-18 d. direktoriaus įsakymu Nr. V-61) ikimokyklinio ugdymo programa ,,Gintarėlyje gyvensim, gėrio daigelius purensim“. Programoje aiškiai išdėstytos sritis ir mokinių veiksenos, ko pasėkoje, atsisakyta ilgalaikio planavimo.

Panevėžio miesto savivaldybės tarybos sprendimu 2019 m. rugpjūčio 22 d. Nr. 1-293 dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės ikimokyklinio ugdymo mokyklose nustatymo tvarkos aprašas, atlikti pakeitimai dėl mokesčio nustatymo: kasdienį mokestį keičia abonentinis mokestis. Nebeliko nelankytų dienų pateisinimo. Tiek pedagogams, tiek administracijai sumažinta popierizmo našta.

Kaip pozityvų poslinkį bendruomenėje, norėtųsi pažymėti bendruomenės gebėjimą susitelkti bendriems renginiams. Organizuota lopšelio-darželio ,,Gintarėlis“ 55-ojo jubiliejaus renginių savaitė. Pagerbti buvę darbuotojai, aktyviai įtraukti tėvai į vaikų pasirodymo programą. Aktyviai įsijungta ne tik į dalyvavimą, bet ir organizavimą Respublikinio Šiluvos festivalio renginį ,,Būkite drąsūs sekti Jėzumi“ /Popiežius Pranciškus/. Suorganizuota respublikinė katalikiškų ikimokyklinio ugdymo ir katalikiškos krypties mokyklų konferencija ,,Katalikiškų principų integravimas į ikimokyklinio ugdymo turinį“. Pasidalinta daug metų kaupta patirtimi. Sulaukta svečių iš Vilniaus, Kauno, Šiaulių, Pakruojo, Utenos ir Panevėžio. Daugelį šių metų laimėjimų, įgyvendinant išsikeltus tikslus ir uždavinius, galima būtų priskirti lopšelio-darželio bendruomenei, Mokyklos tarybai, mokytojų tarybai. Per 2019 metus mokytojai tobulino savo kompetencijas įvairiuose seminaruose, kursuose, mokymuose, dalyvavo konferencijose, diskusijose, skaitė bei teikė stendinius pranešimus Panevėžio mieste ir Respublikoje. Pedagogai aktyviai rašė straipsnius ir dalinosi gerąją darbo patirtimi sveikos gyvensenos klausimais internetinėje svetainėje ,,Sveika mokykla“.

Lentelėje, 1 priedas pateikta, pedagogų lankytų seminarų pagal temas, suvestinė.

1 priedas

|  |  |  |  |  |  |  |
| --- | --- | --- | --- | --- | --- | --- |
|  | **Pedagogo vardas, pavardė** | **Seminarai 2019 m.** | | | | |
|  | **Viso**  **(dienos)** | **Ikimokyklinio ugdymo metodikos** | **Sveikatingumo ugdymas** | **Katalikiškos krypties ugdymas** | **Vadybinės srities (planavimo)** |
|  | Kristina Brinklienė | 12 | 15 | 14 | 24 | 30 |
|  | Evelina Sutkienė | 36 | 42 | 4 | 24 | 248 |
|  | Asta Baikauskienė | 10 | 37 | 6 | 6 | 8 |
|  | Albina Osteikinė | 7 | 30 | 0 | 6 | 8 |
|  | Ala Grigorjeva | 2 | 8 | 0 | 6 | 0 |
|  | Jūratė Paršonienė | 10 | 37 | 6 | 6 | 8 |
|  | Marijona Preidienė | 7 | 32 | 0 | 6 | 8 |
|  | Inga Leonienė | 9 | 40 | 0 | 6 | 8 |
|  | Bronė Šulskienė | 9 | 39 | 0 | 6 | 8 |
|  | Kristina Miliškevičienė | 15 | 80 | 0 | 6 | 8 |
|  | Asta Rinkūnienė | 18 | 83 | 22 | 6 | 24 |
|  | Zita Žilienė | 11 | 48 | 4 | 6 | 8 |
|  | Rasa Nagelienė | 8 | 30 | 4 | 6 | 8 |
|  | Audronė Verikienė | 7 | 26 | 0 | 6 | 19 |
|  | **Viso** | **161** | **547** | **60** | **120** | **393** |
|  |
|  |

Lopšelyje-darželyje dirba 12 mokytojų, iš jų 10 turi aukštąjį išsilavinimą, 2 aukštesnįjį (išsilavinimas įgytas iki 1995 metų).

2 priedas

**Vadovų ir mokytojų kvalifikacinės kategorijos statistika**

|  |  |  |  |  |  |
| --- | --- | --- | --- | --- | --- |
| III vadybinė kategorija | Metodininkas | Vyriausiasis auklėtojas | Auklėtojas | Vyriausiasis meninio ugdymo pedagogas | Metodininkas logopedas |
| 1 | 3 | 6 | 2 | 1 | 1 |

Auklėtojai Rasai Nagelienei turinčiai auklėtojo kategoriją, išdirbus atitinkamą laikotarpį, suteikta galimybė siekti vyr. auklėtojo kvalifikacijos. Lopšelio-darželio logopedui, meninio ugdymo mokytojui ir dviem auklėtojoms pasiūlyta siekti metodininko kategorijos.

Palaikomi glaudūs ryšiai su socialiniais partneriais: Lietuvos ikimokyklinio ugdymo ,,Gintarėliai“ mokyklomis, Panevėžio Kazimiero Paltaroko gimnazija, Panevėžio Alfonso Lipniūno pagrindinė mokykla, Panevėžio lopšeliais-darželiais: ,,Vaivorykštė“, Kastyčio Ramanausko, ,,Jūratė“, ,,Puriena“, ,,Žilvitis“, ,,Voveraitė“, ,,Kastytis“, ,,Aušra“, ,,Draugystė“, ,,Rūta“, ,,Dobilas“, ,,Vyturėlis“, Gamtos mokykla, Panevėžio kraštotyros muziejumi, Panevėžio moksleivių namais, Vaikų ir jaunimo literatūros centru, VšĮ Šv. Juozapo globos namais, Kristaus Karaliaus katedros jaunimu, Panevėžio futbolo akademija, Panevėžio kolegija, Viešoji įstaiga Vilniaus Universitetas.

**III. MOKYKLOS** **VYKDYTA VEIKLA IR PASIEKTI REZULTATAI**

**Veiklos tikslų įgyvendinimas**

Įgyvendinant metų veiklos planą, atliepta strateginiams įstaigos tikslams, numatytiems veiklos prioritetams. Atsižvelgta į praėjusiųjų metų tikslus ir uždavinius. 2019 metams buvo išsikelti du tikslai:

**1. Mokyklos aplinkos modernizavimas, valdymo ir savivaldos dermėje.**

**2. Pilietiškumo ugdymo dermė puoselėjant etnines, kultūrines, dorovines vertybes.**

Pirmojo tikslo įgyvendinimui buvo numatyti šie uždaviniai: 1) Tobulinti vidinio vertinimo procesą, siekiant išsiaiškinti mokyklos veiklos kokybės problemas bei projektuoti jos tobulinimo galimybes; 2) Siekti mokyklos pastato renovacijos, atnaujinti lauko erdves, modernizuoti ugdymo priemones ir technologijas; 3) Skatinti savivaldos savarankiškumą, ieškant rėmėjų, aktyvinant projektinę veiklą.

Siekiant pirmojo tikslo uždavinių realizavimo, orientuotasi į vaiko ugdomosios aplinkos tobulinimą, turtinimą naujomis priemonėmis, saugios aplinkos kūrimą, tėvų švietimą saugumo ir sveikatos temomis. Organizuotas mokytojų tarybos posėdis, kuriame aptarta pasirinktos veiklos srities vertinimo analizė ir numatytos naujos vertinimo sritys, pateikta atskaita apie panaudotas lėšas 2019 m. ir numatoma finansinė perspektyva 2020 m. Vyko mokytojų metodinės grupės pasitarimai „Ugdomosios veiklos planavimo elektroniniame dienyne formos tobulinimas ir bendrų susitarimų pildymui numatymas – II etapas“ bei „Ankstyvojo ir ikimokyklinio amžiaus vaikų elgesio korekcija ugdymo procese“. Pirmojo pasitarimo metu buvo aptartos ugdomosios veiklos planavimo formų elektroniniame dienyne spragos, atlikti derinimai su elektroninio dienyno „Mūsų darželis“ administratoriais ir atlikti pakeitimai. Antrojo pasitarimo metu apie vaikų elgesio korekciją pranešimą pedagogams skaitė logopedas bei vyko realių situacijų aptarimas tarp mokytojų ir specialisto. Projektuojant įstaigos tobulinimosi galimybes buvo organizuotas tėvų susirinkimas, kurio metu aptartas vaikų saugumas įstaigoje, vyko VGK posėdžiai, koreguoti vidaus dokumentai atsižvelgiant į Lietuvos Respublikos įstatymus, nutarimus, miesto savivaldos potvarkius.

Įgyvendinant antrąjį uždavinį ir siekiant modernizuoti ugdymo priemones, atnaujinti lauko erdves bei siekti mokyklos pastato renovacijos, vyko Mokytojų tarybos posėdis, kuriame buvo aptartas pasiruošimas naujiems mokslo metams, pristatytas priešmokyklinio ugdymo veiklos planas, įsigytos naujos ugdymo(si) priemonės visose grupėse, sukurtos naujos edukacinės erdvės kieme („Basų kojų takas“, „Namelis“, „Vabalų viešbutis“), atnaujintos lauko pavėsinės, naujai paklotos virtuvės grindys, lopšelio grupės miegamajame ištiestas naujas linoleumas, grupėse nupirktos naujos lovytės vaikams, salėje langams įrengti žaliuzės apsaugoti nuo saulės tiesioginių spindulių. Įstaiga tęsia dalyvavimą akcijoje „Mes rūšiuojam“, kurios metu gautos lėšos buvo panaudotos ugdymo priemonių įsigijimui. Modernizuojant ugdomąją aplinką, įsigyti du nešiojamieji kompiuteriai ir multifunkcinis (skeneris-spausdintuvas-kopijavimas) centras.

Siekiant įgyvendinti trečiąjį uždavinį, direktoriaus pavaduotoja ugdymui rašė aplinkosaugos švietimo projektą, kuriam buvo suteiktas finansavimas. Įgyvendinant projektą organizuota vyresniojo ikimokyklinio ir priešmokyklinio amžiaus vaikų tarpdarželinė viktorina „Tu man rūpi“. Tęsiamas bendradarbiavimas su Panevėžio gamtos mokykla ir dalyvaujama jos organizuojamuose projektuose „Auginkime kartu“ bei „Už vieną trupinėlį čiulbėsiu visą vasarėlę“, kurių metu ugdomas vaikų sąmoningumas, rūpinimasis mus supančia aplinka, ugdomas atsakingumas. Visos lopšelio-darželio grupės dalyvavo tarptautinėje akcijoje „Pamoka lauke“, kurios metu ugdomasis procesas persikėlė iš darželio patalpų į kiemo erdves. Formuojant mokinių sveikatos įgūdžius noriai dalyvaujama Visuomenės sveikatos biuro skelbiamuose projektuose. Ikimokyklinio ugdymo mokytojos ir logopedė dalyvavo projekte „Dantukas ir jo draugai“, po kurio vaikai gavo bilietus į spektaklį Panevėžio teatre „Menas“. Tradicija tapusi įstaigos organizuojama akcija „Įžiebkime gerumo žvakelę“, kurios metu surinktos lėšos skirtos Panevėžio šeimos namams. Bendradarbiaujant su Lietuvos ikimokyklinėmis įstaigomis „Gintarėliai“, įsijungta į bendrą projektą „Apkabinu ir dėkoju“. Taip pat, bendradarbiaujant su Nacionaline katalikiškų mokyklų asociacija, lopšelio-darželio priešmokyklinukų komanda vyko į respublikines žaidynes „Magis“ Šiaulių Jėzuitų mokykloje, kur užimta I vieta.

Antrojo tikslo siekiamybėje orientuotasi į šiuos uždavinius: 1) Skiepyti vaikui tautinio identiteto ir pilietiškumo pradmenis, atitinkančius jo amžių ir patirtį; 2) Tobulinti šeimos sampratą ugdant vaiką, puoselėjant jo prigimtines galias, individualius gebėjimus, užtikrinant sveiką ir saugią aplinką išsaugant pilietiškas, katalikiškas vertybes; 3) Teikti kokybiškas ikimokyklinio ir priešmokyklinio ugdymo paslaugas, puoselėjant individualius vaiko gebėjimus bei ugdant laisvą, pilietišką asmenybę.

Antrojo tikslo pirmuoju uždaviniu siekiama ugdyti pilietišką, savo tautos tradicijas puoselėjančią asmenybę. Dalyvauta pilietinėse iniciatyvose „Atmintis gyva, nes liudija“, „Tautos žiedas“, kurių metu mokiniams perteiktos istorinės žinios atitinkančios jų amžių, vyko savojo identiteto formavimas, „Savaitėje be patyčių“ mokėmės priimti kiekvieną tokį, koks jis yra, suprasti, užjausti, padėti. Nuo šio uždavinio neatsiejamas ir „Vasario 16-osios“ minėjimas (organizavo auklėtojas ir meninio ugdymo mokytojas), kuriame dalyvavo visa bendruomenė. Lopšelio-darželio tradicijos persipynę su tautos tradicijomis, todėl išvaroma žiema „Žiema, žiema, bėk iš kiemo“, laukiama artėjančių Šv. Velykų „Gavėnios susikaupimo popietės“ metu, džiaugiamasi įvairiaspalviais margučiais per Vaikų Velykėles „Jei margutis neriedės“, pinamas žolynų vainikas „Paparčio žiedo beieškant“ ir prisimenami išėjusieji, kurių kapai papuošiami bendruomenės kurtomis „Vėlinių puokštėmis“. Pripažįstant, kad esame lopšelio-darželio „Gintarėlis“ bendruomenė, šventėme 55-ąjį darželio gimtadienį.

Įgyvendinant antrąjį uždavinį, kuriuo siekiama kuo labiau įtraukti tėvus formuojant vaikų šeimos sampratą, puoselėjant jų prigimtines galias, katalikiškas vertybes, rengtos šventės, dalyvauta projektuose, konkursuose, išvykose. Kai kurie renginiai tampa tradiciniais: „Kūdikėlį Jėzų lanko trys išminčiai“, rytmetis „Atsisveikinkime su Kalėdine eglute“, „Šeimos šventė“. Tėveliai aktyviai įsijungė pagelbėdami vaikams dalyvaujant Panevėžio gamtos mokyklos akcijoje „Padovanok namus sparnuočiui“, kurios metu gamino inkilus paukščiams. Gausus būrys dalyvavo parodoje „Moliūgų fiesta“, kurios metu moliūgai virto nuostabiais gyvūnais, pasakų personažais. Tėveliai stengėsi, kad jų vaikai galėtų sudalyvauti ir respublikinėje ikimokyklinio ir priešmokyklinio amžiaus vaikų kūrybinių darbų fotografijų parodoje „Moliūgai ir emocijos“. Neatsiejamas katalikiškų tradicijų puoselėjimas įkvepia tėvelius kiekvienais metais kartu su vaikais vykti į Nacionalinės katalikiškų mokyklų asociacijos organizuojamą jaunimo festivalį tema „Būkite drąsūs sekti Jėzumi!“ *Popiežius Pranciškus*, Šiluvoje. Žemės dienai paminėti dalyvauta koncerte „Aplink saulę“, kurį organizavo Panevėžio bendruomenių rūmai, o mūsų mokiniai buvo apdovanoti už kūrybiškumą. Meninio ugdymo mokytoja ir grupių auklėtojos su ugdytiniais nudžiugino mamytes renginiu „Pats svarbiausiais žmogus – mamytė“, kurio metu mažieji šoko su savo mamytėmis. Labiausiai šeimą apjungiantis laikotarpis – Adventas, nes popietę susirinkusi bendruomenė ne tik paskęsta apmąstymuose, bet ir pasirengimui džiugiai šventei – Šv. Kalėdoms – pagaminti eglutės žaisliukai džiugina akis, o kapeliono Rimanto žodžiai ramina širdis.

Atliepiant trečiąjį uždavinį, įstaigoje organizuoti seminaras „Įvairiapusis vaiko ugdymas ankstyvajame ikimokykliniame amžiuje“ Panevėžio miesto pedagogams bei respublikinė konferencija „Katalikiškų principų integravimas į ikimokyklinio ugdymo turinį“. Trečius metus tęsiamas muzikinis–logopedinis projektas „Šokantys pirštukai“, kuris skirtas ankstyvojo ikimokyklinio amžiaus vaikams. Organizuotas respublikinis konkursas–paroda „Sniego senio pasakos“, kur vaikų vaizdinis kūrybiškumas persipynė su žodine kūryba. Bendruomenė siekė ir Lietuvos rekordo pasiuvusi didelį parašiutą. Įtvirtinant vaikų žinias apie saugumą, buvo organizuota „Saugaus eismo savaitė“, kurios metu vyko susitikimas su Amsiu. Ruduo prasidėjo pagrindine vaikams švente – „Mokslo ir žinių diena“, o įpusėjus rudeniui džiaugėmės juo renginyje „Rudenėlis nuostabus, atkeliavo pas vaikus“. Besibaigiant metams švenčiame Kristaus gimimą. Norint teikti kokybiškas ugdymo paslaugas, rūpinamasi ir ugdytojų mikroklimatu bei motyvacija. Todėl direktorė organizavo kolektyvui edukacinę išvyką į Panemunę.

Peržvelgus veiklos plano 2019 m. tikslus ir uždavinius, būtina paminėti, kad vyko veiklos, projektai, iniciatyvos, parodos, varžybos, akcijos, net ir tos, kurios nebuvo numatytos plane: respublikiniame projekte „Mano vardas Vandens Lašelis“ dalyvavo lopšelinio amžiaus grupės vaikai su pedagogais, priešmokyklinės grupės ugdytiniai dalyvavo Panevėžio lopšelio-darželio „Dobilas“ organizuotame meninio deklamavimo konkurse „Mano gimtinė“, ikimokyklinio ugdymo grupės vaikai ir jų tėveliai dalyvavo lopšelio-darželio „Voveraitė“ organizuotoje parodoje „Šimtakojė moliūgėlė“, ikimokyklinės grupės ugdytiniai dalyvavo neigiamų socialinių veiksnių prevencijos projekto kūrybinių piešinių parodoje „Mes gyvename sveikai, reikalingi mums draugai“, respublikinėje „Velykinėje kūrybinių darbų“ fotografijų parodoje Šiauliuose, respublikinėje kūrybinių darbų parodoje „Papuoškime Kalėdų eglutę“, meninio ugdymo mokytoja ir logopedė parengė ugdytinius Panevėžio miesto ir rajono dainavimo ir dailės ikimokyklinio ir pradinio ugdymo vaikų festivaliui „Dainų ir spalvų karuselė“, meninio ugdymo mokytoja ir priešmokyklinio ugdymo mokytos su vaikų ansambliu dalyvavo respublikiniame vaikų ir jaunimo festivalyje–konkurse „Giesmių giesmelė 2019“ – „Trokštu, kad Kristui giedotų visa Lietuva“, ikimokyklinės grupės auklėtiniai kartu su ikimokyklinio ugdymo ,,Saulutės“ grupės pedagoge dalyvavo kūrybinių darbų plenere „Gamtos spalvos 2019“ ir suformavo kilimą „Geometrinės figūros“, priešmokyklinukai paminėdami Pasaulinę sveikatos dieną dalyvavo Visuomenės sveikatos biuro organizuotame renginyje „Sveikatos pavasaris“, visa darželio bendruomenė prisijungė prie respublikinės sveikatinimo akcijos masiniu bėgimu „Aš bėgu –2019“, priešmokyklinukai tarpdarželinėse futbolo varžybose iškovojo antrąją vietą, meninio ugdymo mokytoja, bendradarbiaudama su grupių auklėtojomis, organizavo dalyvavimą edukacinėse veiklose Panevėžio muzikos mokykloje „Piemenėlių išdaigos“, Šv. Petro ir Povilo bažnyčioje „Vargonai“, logopedė inicijavo edukacines išvykas specialiųjų ugdymosi poreikių turintiems vaikams į Panevėžio Šviesos centrą bei Panevėžio G. Petkevičaitės-Bitės viešąją biblioteką. Logopedė bendradarbiaudama su priešmokyklinio ugdymo grupės mokytojomis inicijavo dalyvavimą projektuose: respublikinis projektas „Gražiausia raidė“, kuriame dalyvavo priešmokyklinės grupės ugdytinė; respublikinis projektas „Seno batuko istorija“, kuriame taip pat dalyvavo priešmokyklinės grupės ugdytinis; tarptautinis projektas „Nors penkias minutes per dieną“. Ikimokyklinio ir priešmokyklinio ugdymo mokytojams bendradarbiaujant su tėvais organizuotos vaikams išvykos į alpakų ūkį, edukacija siauruoju geležinkeliu, visa darželio bendruomenė įsijungė į respublikinę iniciatyvą „Aktyviai, draugiškai, sveikai“, lopšelio grupės ikimokyklinio ugdymo mokytoja kartu su grupės vaikais dalyvavo tarptautiniame piešinių konkurse Slovakijoje, dalyvauta respublikinėje „Prakartėlių parodoje 2019“ Utenoje. Vyko projektai ir lopšelyje-darželyje „Gintarėlis“, kurie nebuvo planuoti, bet įgyvendinti atsižvelgiant į ugdytinių poreikius: „Rudeninė paroda“, ikimokyklinės grupės tėvams ir vaikams edukacinė popietė „Kalėdinė puokštė“, paroda „Mažieji nykštukai“, projektas „Mano tėtis ir mama – mes bendra graži šeima“

Išsamiau susistemintą informaciją apie 2019 m. vykusius renginius ir veiklos programos įgyvendinimą galima rasti įstaigos svetainėje – [www.gintarelis.info](http://www.gintarelis.info) ir uždaroje Panevėžio lopšelio-darželio ,,Gintarėlis“ facebook paskyroje.

**Mokyklos vykdytos programos, projektai**

Lopšelis-darželis ,,Gintarėlis“ įgyvendinant metinę veiklos programą, vadovavosi šalies ir savivaldybės švietimo politiką reglamentuojančiais dokumentais, strateginiu 2017–2019 m. veiklos planu, ikimokyklinio ugdymo programa „Gintarėlyje gyvensim, gėrio daigelius purensim“, veiklos įsivertinimo rezultatais, atsižvelgdamas į darželio socialinės aplinkos ypatumus, turimus išteklius, bendruomenės narių pasiūlymus.

Aktyviai įsijungta į respublikinius sveikatinimo bei sporto, meninės raiškos ir pilietiškumo projektus. Bendradarbiaujant su Panevėžio miesto Visuomenės sveikatos biuro specialistais bei socialiniais partneriais, vaikams suteiktos teigiamos emocijos, aktyvus judėjimas gryname ore ir formuojami sveikos gyvensenos įgūdžiai. Į svečius atvykusi Visuomenės sveikatos biuro specialistė mokė vaikus taisyklingo rūpinimosi savo dantimis. Įgyvendinant Visuomenės sveikatos biuro projektą „Švarių rankų jėga“ , vyko priešmokyklinės grupės vaikų ir „Sveikatukės bei Nežiniukės kelionė“. Aktyviai įsijungta į respublikines iniciatyvas „Atmintis gyva, nes liudija“, „Gyvasis tautos žiedas“, kurių metu ugdomas vaikų identiteto pojūtis, istorinių įvykių suvokimo svarba. Mokyklos bendruomenė dalyvavo sveikatinimo akcijoje, skirtoje pasaulinei sveikatos dienai paminėti, masiniame bėgime „Aš bėgu–2019“. Bendradarbiaujant su Nacionaline katalikiškų mokyklų asociacija, buvome pakviesti į Šiaulių Jėzuitų mokyklos organizuojamas respublikines mažąsias žaidynes „MAGIS“, kur užėmėme pirmąją vietą. Su vyresniojo ikimokyklinio amžiaus ir priešmokyklinio amžiaus ugdytiniais bei bendruomenės nariais vykome į Šiluvos festivalį „Būkite drąsūs sekti Jėzumi!“, kuriame organizavome kūrybines dirbtuves Lietuvos ikimokyklinio ugdymo mokyklų ugdytiniams. Priešmokyklinės grupės ugdytiniai dalyvavo Lietuvos ikimokyklines įstaigas „Gintarėliai“ apjungiančiame projekte „Apkabinu ir dėkoju“, kurio metu „svečias“ meškutis padedamas vaikų susipažino su Panevėžiu, jo įžymiomis vietomis ir viską surašė į bendrą knygą, kuri su juo keliauja per Lietuvą.

Panevėžio lopšelio-darželio „Gintarėlis“ bendruomenė aktyviai dalyvauja ir kituose respublikiniuose ar tarptautiniuose projektuose. Įstaigos direktorė su Panevėžio miesto savivaldybės bei ikimokyklinių įstaigų atstovais vyko į Sakartvelą (Gruzija), kur užmezgė partnerystės santykius su ikimokyklinio ugdymo įstaigomis. Logopedė ir priešmokyklinio ugdymo pedagogė dalyvavo tarptautinėje virtualioje fotografijų parodoje skirtoje pasaulio lietuvių metams: lietuvių kalbos puoselėjimui, skatinimui, ugdymui. Pedagogai randa daug įdomių respublikinių projektų, į kuriuos mielai įsijungia su savo ugdytiniais. Lopšelio grupės pedagogės su vaikais dalyvavo projekte „Mano vardas Vandens Lašelis“, kurio metu visas dėmesys buvo sutelktas į vandens svarbą mūsų gyvenime. Meninio ugdymo pedagogė parengė vaikus respublikiniam vaikų ir jaunimo festivaliui–konkursui „Giesmių giesmelė–2019“, kuriame sėkmingai atstovavo mokyklą. Visa darželio bendruomenė dalyvavo pasaulinėje akcijoje „Pamoka lauke“, kurios metu visos ugdomosios veiklos persikėlė iš patalpų į kiemo erdves. Atliepiant respublikinę iniciatyvą „Aktyviai, draugiškai, sveikai“, įstaigoje buvo organizuotos veiklos keturias savaites, kurių metu buvo formuojami ir įtvirtinami sveikos gyvensenos įgūdžiai. Priešmokyklinės grupės pedagogės kartu su ugdytiniais dalyvavo respublikiniame ikimokyklinių ir priešmokyklinių ugdymo įstaigų projekte „Šv. Kalėdų stebuklo belaukiant“, kurio tikslas – ugdyti(s) supratimą apie tikrąją advento ir Šv. Kalėdų prasmę.

Dalyvauta miesto organizuojamuose sporto renginiuose, tarpdarželinės futbolo varžybos (užimta antra vieta). Vaikams patyrė džiugių akimirkų, aktyviai judėjo, formavo bendravimo su bendraamžiais, taisyklių laikymosi įgūdžius.

Lopšelio-darželio bendruomenė dalyvavo vaikų ir jaunimo meninio ugdymo projekte „Gamtos spalvos“ (plenere) organizuotame miesto erdvėje tema ,,Geometrinės figūros“. Vyresniojo amžiaus ugdytiniai dalyvavo Gamtos mokyklos darbuotojų organizuotoje parodoje ,,Rudens kraitelė – 2019“ . Minint Žemės dieną, dalyvauta Panevėžio bendruomenių rūmų tęstiniame aplinkosaugos švietimo projekte „Žemės mėnuo“, kuriame mūsų įstaigos vaikų ansamblis dalyvavo koncerte „Aplinks saulę“.

Diegiant vaikams meilę švariai gamtai, organizuojami pokalbiai apie antrinių žaliavų rūšiavimą. Parengtas aplinkosaugos švietimo projektą projektas ,,Tu man rūpi“ (gautas finansavimas). Suorganizuota konferenciją su socialiniais partneriais. Kasmet dalyvaujame projekte ,,Mes rūšiuojam“. Per 2018–2019 mokslo metus priduota 1414 kg elektros prietaisų, šviestuvų, įvairių elementų.

Kasmet prieš Kalėdas vykdome tęstinį projektą–gerumo akciją ,,Įžiebkime gerumo žvakelę“. Projekto metu surinktos lėšos skiriamos tiems kam labiausiai to reikia. Šiais metais surinktą auką dovanojome Panevėžio šeimos namams, moterų su vaikais patyrusių smurtą gerbuvio gerinimui.

Mokykloje rūpinamasi pedagogų kvalifikacija bei galimybe dalintis gerąja darbo patirtimi. Todėl Panevėžio lopšelyje-darželyje „Gintarėlis“ buvo organizuotas seminaras „Įvairiapusis vaiko ugdymas ankstyvajame ikimokykliniame amžiuje“, seminaras-praktikumas ,,Panevėžio pedagogų edukacinė patirtis“. Šio praktikumo tikslas kelti pedagogų informacinį kompiuterinį technologinį raštingumą bei siekį mokytis visą gyvenimą. Ikimokyklinio ugdymo katalikiškos krypties ir katalikiškoms mokykloms organizuota respublikinė konferencija „Katalikiškų principų integravimas į ikimokyklinio ugdymo turinį“.

Vykdomi projektai ar programos neabejotinai įtakojo ikimokyklinukų ugdymą, tačiau, mokyklai esant neformaliojo ugdymo institucijai, jos rezultatai vertinami dažniausiai neformaliai. Lopšelio-darželio darbo įvertinimu būtų galima laikyti palankius tėvų atsiliepimus, stipri pedagogų komanda, finansų pritraukimas, rėmėjų paieška, įvairūs ugdymo būdai, bendradarbiavimas su vaikų tėvais, puikiai tvarkoma mokyklos aplinka. Visa tai suteikią mokyklai teigiamą įvaizdį ir, ko pasėkoje, pritraukia vaikus į lopšelį-darželį ,,Gintarėlis“.

**Mokyklos socialinis kontekstas**

Atlikus kasmetinę 2019 metų vaikų šeimų socialinės situacijos analizę, paaiškėjo, kad iš 101 šeimų 9 augina tris ir daugiau vaikų (kas sudaro 8,9 %), viena šeima augina vaiką, kuriam nustatytas neįgalumas, tai sudaro 0,9 %. Trijų ugdytinių tėvai mokosi dieniniame mokimosi skyriuje, kas sudaro 3 proc. Trijų vaikų vienas iš tėvų atlieka privalomąją karinę tarnybą (2,9 %) ir vieno vaiko vienas iš tėvų atlieka tikrąją karinę tarnybą. 2019 m. gruodžio mėn. duomenimis lopšelį-darželį lanko 5 vaikai iš socialiai remtinų šeimų (sudarė 4,9 %) ir dviem priešmokyklinio amžiaus vaikams paskirtas nemokamas maitinimas (pietūs). 2019 m. gruodžio mėn. duomenimis iš 101 vaiko  nuo mokesčio už maitinimą atleidžiami 100 proc. – 6 (5,9 %) ir 50 proc. taikoma lengvata – 15 vaikų (14,8 %). Logopedo pagalba teikiama 41 vaikui, iš jų 7 priešmokyklinio ugdymo grupės ugdytiniams. Logopedui padidintas darbo krūvis, suteikiantis galimybę teikti kokybiškas paslaugas ugdytiniams.

Pagal Panevėžio miesto savivaldybės tarybos 2017 m. lapkričio mėn. 23 d. patvirtintą sprendimą Nr. 1-370 ,,Dėl darbo laiko, nustatyto savivaldybės ikimokyklinio, bendrojo ir neformaliojo ugdymo mokyklų, švietimo pagalbos ir neformaliojo švietimo įstaigose“, lopšelis-darželis dirba 10,48 val. (nuo 7.30 iki 18.20 val.). Pagal Panevėžio miesto savivaldybės administracijos direktoriaus ,,Dėl savivaldybės švietimo įstaigų pasirinktų ikimokyklinio ir priešmokyklinio ugdymo organizavimo modelių 2019–2020 mokslo metams“ patvirtintą 2019 m spalio 15 d. įsakymu Nr. A-731(4.1E) veikia: 2 ankstyvojo ugdymo(si), 3 ikimokyklinio ugdymo(si), 1 priešmokyklinio ugdymo(si) grupės. Sąrašinis ugdytinių skaičius – 101.

**Patvirtintų asignavimų panaudojimas**

Lopšelio-darželio ,,Gintarėlis“ 2019 m. metinis biudžetas iš viso sudarė 414 979 Eur, iš jų 34 400 Eur asignavimų sudaro pajamos už teikiamas paslaugas. Iš bendrų asignavimų darbo užmokesčiui, išeitinėms kompensacijoms, ligoms skirta 322 872 Eur, socialinio draudimo įmokoms – 5 000 Eur, mitybai – 26 931 Eur iš jų tėvų įnašai sudarė 22 613 Eur.

Mokinio krepšeliui skirta 113 700 Eur iš jų: 107 800 Eur išlaidos darbo užmokesčiui, socialinio draudimo įmokos 1 700 Eur, ryšių paslaugoms – 82 Eur, kvalifikacijos kėlimui – 661 Eur, 2 925 Eur mokymo priemonėms ir mokinių pažintinei veiklai, 532 Eur informacinėms technologijoms. Laikiniesiems darbams įgyvendinimui skirta 2447 Eur.

Biudžetinės lėšos buvo tikslingai panaudotos mokyklos materialinei bazei gerinti ir higienos normas įgyvendinti: virtuvės patalpos remontui, stalų atnaujinimui, sandėlio remontui bei lentynų, šaldiklių atnaujinimui. Mokyklos dalies teritorijos tvoros pakeitimas, užtikrinant vaikų saugumą. Edukacinių aplinkų kūrimas ir įrengimas, pavėsinių atnaujinimas – dekoravimas. Grupėse stalų ir kėdučių, lovyčių, patalų atnaujinimas. Lopšelinės grupės miegamojo grindų pakeitimas. Salėje įsigijimas apsauginių žaliuzių nuo tiesioginių saulės spindulių. Grupių, administracijos personalo kabinetų atnaujinti kompiuteriai. Grupėse, logopediniame kabinete ir salėje atnaujintos ugdymo(si) priemonės. Per 2019 metus gauta 11 tūkst. Eur ilgalaikiam turtui įsigyti.

**Skirtas ir panaudotas finansavimas 2019 metų ugdymo programos įgyvendinimui**

|  |  |
| --- | --- |
|  | Asignavimas 2019 m. (Eur) |
| 1. Lėšų poreikis programai | 405647 |
| 2. Finansavimas | 414979 |
| 3. Savivaldybės biudžetas | 404482 |
| Iš jų: |  |
| 3.1.1. Mokymo aplinkai | 252537 |
| 3.1.2. Valstybės deleguotoms funkcijoms vykdyti (mokinio krepšelis ir pagal atskirus nutarimus skirtos lėšos) | 113700 |
| 3.1.3. Specialiosios lėšos | 34400 |
| 3.1.4. Ekonominės plėtros ir užimtumo skatinimas | 2447 |
| 3.1.5. Kiti projektai (aplinkosauga, sveikata, remontas) | 773 |
| 3.1.6. Lietuvos Respublikos biudžetas (nemokamas maitinimas) | 625 |
| 4. ES lėšos (parama maistu) | 1467 |
| 5. Kiti šaltiniai | 1165 |
| Iš jų: |  |
| 5.1. Savivaldybės privatizavimo fondas |  |
| 5.2. Parama (2%) | 993 |
| 5.3. Kitos lėšos (darbo birža) | 172 |

**Vadovo indėlis tobulinant mokyklos administravimą**

Inicijavau išvyką į Lietuvos respublikos ,,Gintarėlių“ sambūrį, kuri vyko Gargždų lopšelyje-darželyje ,,Gintarėlis“. Tema ,,Sėkmės istorijos. Įgyvendintų projektų patirtis“, parengiau ir pristačiau pranešimą ,,Projektinės veiklos sėkmės istorijos“.

Reprezentuojant lopšelį-darželį ,,Gintarėlis“ Lietuvos mastu, inicijavau bendruomenei išvyką į Šiluvos festivalį ,,Būkite drąsūs sekti Jėzumi!“ /Popiežius Pranciškus/. Šiais metais aktyviai įsijungta į festivalio organizacinį komitetą.

Siekiant suburti katalikiškos krypties bei katalikiškas ikimokyklinio ugdymo mokyklas, organizuota respublikinė konferencija ,,Katalikiškų principų integravimas į ikimokyklinio ugdymo turinį“.

Rodant pozityvų pavyzdį pedagogams, parengiau ir pristačiau respublikinėje gamtamokslinėje–praktinėje konferencijoje ,,Nuo žemės iki dangaus“ pranešimą ,,Vaikų projektinė veikla, siekiant kaupti aplinkosauginė patirtį“. Dalyvavau respublikinėje ikimokyklinio ir priešmokyklinio ugdymo vadovų bei pedagogų gerosios patirties sklaidos metodinėje–praktinėje ,,Kokybiško priešmokyklinio ir ikimokyklinio ugdymo aktualijos“ konferencijoje ir pristačiau pranešimą ,,Ugdymo(si) proceso organizavimas Panevėžio lopšelyje-darželyje ,,Gintarėlis“, pasitelkiant bendruomenės kūrybiškumą ir bendruomeniškumą“.

Dalindamasi darbo sklaida sveikatą stiprinančių mokyklų tarpe, parengiau pranešimą tema „Vaikų sveikata ir socialinė aplinka: sąsajos ir sprendimai“.

Siekiant bendrystės su Nacionalinės katalikiškų mokyklų asociacijos nariais, inicijavau išvyką į Šiaulių Jėzuitų mokyklą, katalikiškų mokyklų mažųjų sporto varžybas ,,MAGIS“. Kuriose ugdytiniai laimėjo prizinę pirmąją vietą.

Atliekant lopšelio-darželio ,,Gintarėlis“ veiklos įsivertinimą, siekdama išsiaiškinti mokyklos geriausius, blogiausius dalykus ir pokyčių poreikį. Inicijavau ugdytinių tėvų ir darbuotojų anketinę apklausą. Aprobavus rezultatus, gautos išvados:

* Ikimokyklinio ugdymo mokyklos geriausi dalykai: ugdymas (47 %), švenčių organizavimas, renginiai (31 %), bendravimas ir bendradarbiavimas (31 %);
* Ikimokyklinio ugdymo mokyklos blogiausi dalykai: sergančių vaikų vedimas į mokyklą (3 %), specialistų stoka (3 %), auklėtojų kaita (3 %), tualetų, prausyklų stovis (3 %);
* Pokyčiai reikalingi – edukacinių aplinkų kūrimas viduje bei įrenginių pastatymas kieme (23 %), neformalaus ugdymo paslaugos (11 %).

Vasara, palydint mokslo metus inicijavau ir organizavau kolektyvinę išvyką į Panemunės pilis. Parengiau ,,Mokyklos kultūros stiprinimas, puoselėjant bendruomenę vienijančias vertybes“ programą.

Tarptautinės mokytojų dienos proga, inicijavau pedagogams šventinį vakarą išvyką į Naujamiestį. Edukacinė programa ,,Viduramžio tradicijos, papročiai ir patiekalai“.

Siekdama tobulinti pedagogų informacinių komunikacijų taikymą darbe, parengiau ir pristačiau pranešimą ir vadovavau praktinėje veikloje–seminare ,,Panevėžio pedagogų edukacinė patirtis“. Pedagogams vedžiau mokymus kaip parengti skaidruoles tėvų susirinkimui, kaip pateikti vaikų vertinimo analizę bei apibendrinimą.

Bendradarbiauta su lopšelio-darželio ,,Gintarėlis“ taryba, darbo taryba, tėvais. Ieškota bendradarbiavimo partnerių, palaikomi ryšiai su Lietuvos Katalikiškų mokyklų asociacija, Lietuvos ikimokyklinio ugdymo įstaigų sambūrio ,,Gintarėlis“ nariais, Lietuvos Respublikos ikimokyklinio ugdymo mokyklų asociacijos nariais (vykdomos ikimokyklinio ugdymo mokyklų vadovų asociacijos valdybos pirmininko pavaduotojo pareigos) bei Panevėžio miesto ikimokyklinio ugdymo mokyklomis. Visi šie pokyčiai leidžia ne tik bendradarbiauti, dalintis vadybine patirtimi, bet ir reprezentuoti ikimokyklinio ugdymo mokyklą, kaip perspektyvią, inovacijas priimančią įstaigą.

**IV. ARTIMIAUSIO LAIKOTARPIO MOKYKLOS VEIKLOS**

**PRIORITETINĖS KRYPTYS**

Atsižvelgiant į 2017–2019 metų lopšelio-darželio ,,Gintarėlis“ strateginio plano vidaus ir išorės veiksnius, siekiant ugdymo kokybės, numatoma vaiko ugdymo ir paramos šeimai dermę įprasminti bendražmogiškosiomis vertybėmis, plėtoti ir tęsti kryptingą, katalikiškumo, sveikatinimo ir aplinkosauginę, projektinę veiklą, realizuoti ugdymo planus, tenkinant vaikų poreikius ir tėvų lūkesčius.

Siekiant darnaus kolektyvo ir aktyvaus tėvų dalyvavimo, kurti saugią, sveiką ir darnią bendruomenę nuolatinėje kaitoje, bendradarbiavimo ir tobulėjimo procese. Organizuoti bendruomenės renginius, išvykas, palaikyti E dienyno ir facebook uždaros grupės funkcionalumą ne tik darbuotojų, bet ir tėvų tarpe.

Artimiausiu laikotarpiu tikimasi pritraukti lėšų iš Panevėžio miesto savivaldybės aplinkosaugos skyrių finansuojamų projektų (parengtas ir pateiktas konkursui 1 projektas). Už 2 proc. ir mokyklos reikmėms lėšas, numatoma II aukšto ,,Katinėlių“ grupės tualeto ir prausyklos rekonstrukcija, grupių durų pakeitimas, sandėlio rekonstrukcija (įrangos ir baldų pakeitimas), vykdyti tęstinius darbus lauko edukacinių aplinkų kūrimo.

Problemos, kurias būtina spręsti kartu su savivaldybe:

1. pastato renovacija;
2. santechninių sistemų: šalto, karšto vandens vamzdynų keitimas;
3. slėnio tvoros pakeitimas;
4. žaidimų aikštelių atnaujinimas.

Direktorė Kristina Brinklienė